Strikroof-poging vanaf sun e-posrekening « Informasietegnologie
« Toegang tot SUNLearn en ander stelsels
2018 in oorsig »
Indien jy ŉ e-pos ontvang met die onderwerp “To All Faculty\Staff of Stellenbosch University” vanaf ŉ sun e-posadres wat vra dat jy op ŉ skakel kliek om jou webmail op te gradeer, moet asb. nie daarop reageer en jou inligting verskaf nie. (sien voorbeeld onderaan die plasing)
Hierdie is nie ŉ geldige e-pos van Informasietegnologie nie. Ons sal jou nooit versoek om jou inligting in te vul d.m.v. ŉ e-posskakel nie. Die verdagte e-pos word gestuur vanaf ŉ e-pos rekening wat gekompromitteer is en is ŉ slim, geteikende strikroofpoging.
Wanneer jy op skakels in strikroof e-posse kliek en jou inligting verskaf, sal dit deur misdadigers misbruik word om toegang te kry tot jou persoonlike inligting. Indien jy op die skakel in hierdie strikroof e-pos gekliek het, verander onmiddellik jou wagwoord op www.sun.ac.za/password.
Vir navrae, kontak die IT Dienstoonbank deur 808 4367 te skakel of ŉ versoek aan te meld. Meer inligting oor strikroof is beskikbaar op ons blog en Twitter.
This entry was posted on Woensdag, Desember 5th, 2018 at 3:07 nm	and is filed under kuberstrikroof, Sekuriteit. You can follow any responses to this entry through the RSS 2.0 feed. Both comments and pings are currently closed.